L 132/12
ET
Euroopa Liidu Teataja
6.5.2022
(21)
Ameerika Ühendriigid teatasid komisjonile lindude kõrge patogeensusega gripi puhangust kodulindude seas.
Puhangu kolle asub Ameerika Ühendriikides Minnesota osariigis ning seda kinnitati 23. aprillil 2022 laborianalüüsiga (RT-PCR).
(22)
Lisaks teatasid Ameerika Ühendriigid komisjonile ühest lindude kõrge patogeensusega gripi puhangust kodulindude seas.
Puhangu kolle asub Ameerika Ühendriikides Utah’ osariigis ning seda kinnitati 25. aprillil 2022 laborianalüüsiga (RT-PCR).
(23)
Ameerika Ühendriigid teatasid komisjonile kahest lindude kõrge patogeensusega gripi puhangust kodulindude seas: üks puhangu kolle asub Ameerika Ühendriikides Põhja-Dakota osariigis ja teine Ameerika Ühendriikides Pennsylvania osariigis.
Mõlemad puhangud kinnitati 26. aprillil 2022 laborianalüüsiga (RT-PCR).
(24)
Kanada, Ühendkuningriigi ja Ameerika Ühendriikide veterinaarasutused kehtestasid asjaomaste ettevõtete ümber 10 km raadiusega kontrolltsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(25)
Kanada, Ühendkuningriik ja Ameerika Ühendriigid esitasid komisjonile oma territooriumi epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada, Ühendkuningriigi ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(26)
Lisaks on Ühendkuningriik esitanud ajakohastatud teabe epidemioloogilise olukorra kohta oma territooriumil seoses lindude kõrge patogeensusega gripi 15 kinnitatud puhanguga linnukasvatusettevõtetes.
Ühendkuningriik esitas ka teavet meetmete kohta, mida ta on võtnud kõnealuse taudi edasise leviku tõkestamiseks.
Ühendkuningriik rakendas lindude kõrge patogeensusega gripi puhangu järgselt kõnealuse taudi tõrjeks ja leviku piiramiseks hädatapmist.
Lisaks sellele on Ühendkuningriik lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud ettevõtetes.
(27)
Komisjon hindas Ühendkuningriigi esitatud teavet ja jõudis järeldusele, et kõrge patogeensusega linnugripi 15 puhangut, mille kohta Ühendkuningriik esitas täiendavat teavet, on likvideeritud ning et linnukasvatussaaduste toomine liitu Ühendkuningriigi piirkondadest, kust linnukasvatussaaduste toomine liitu oli kõnealuste puhangute tõttu peatatud, ei kujuta endast enam ohtu.
(28)
Komisjoni rakendusmäärusega (EL) 2022/649 (4) muudeti rakendusmääruse (EL) 2021/404 V ja XV lisas Ühendkuningriiki käsitlevas kandes tsooni GB-2.44 ridu.
Kuna on avastatud viga, tuleks tsooni GB-2.44 käsitlevad read vastavalt parandada.
Kõnealust parandust tuleks kohaldada alates rakendusmääruse (EL) 2022/649 kohaldamise kuupäevast.
(29)
Seetõttu tuleks rakendusmääruse (EL) 2021/404 V ja XIV lisa vastavalt muuta.
(30)
Võttes arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides ning selle taudi liitu sissetoomise suurt ohtu, peaksid käesoleva määrusega rakendusmäärusesse (EL) 2021/404 tehtavad muudatused jõustuma kiiremas korras.
(31)
Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
(4) Komisjoni 20. aprilli 2022. aasta rakendusmäärus (EL) 2022/649, millega muudetakse rakendusmääruse (EL) 2021/404 V ja XIV lisa seoses Kanadat, Ühendkuningriiki ja Ameerika Ühendriike käsitlevate kannetega selliste kolmandate riikide loeteludes, millest on lubatud liitu tuua kodulindude, kodulindude paljundusmaterjali ning kodulindude ja uluklindude värske liha saadetisi (ELT L 119, 21.4.2022, lk 5).